Aoka izany enti-maneho sy manamarika fiderana sy fidokafana. Ohatra mahafinaritra aoka izany ny fomba fihaingonao. 6. Avokoa enti-maneho sy manamarika ny fanaovana safobemantsina, ny tsy fanavahan-javatra. Ohatra hitako teo avokoa ry zareo erý andrefa-tanàna. 7. Aza enti-maneho fitrangan-toe-javatra mifanohitra amin’izay andrasana, mitondra tombon-kevitra amin’ny l. Ohatra izaho aza nilaozanao teo. 8. Be enti-maneho sy manamarika fidokafana, fanaovana laza matavy. Ohatra mahafinaritra be ilay rindran-kira. 9. Daholo avokoa toa ny fanagasiana ny hoe the all enti-maneho sy manamarika ny tsy fanavahana, ny fanaovana safobemantsina. Ohatra mahafinaritra daholo ny hiran’iny tarika iny. 10. Fatratra enti-maneho sy manamarika fiderana miharo faniriana na fankafizana lalina. Ohatra tiako fatratra ny endrikao. 11. Firy enti-maneho sy manamarika trangan-javatra mahalam-piseho, miaraka mandrakariva amin’ny mpanampy milaza fandavana tsy tsy firy. Ohatra tsy miresaka firy izy fa saro-kenatra. 12. Foana enti-maneho sy manamarika fiverimberenan-toe-javatra, na fahazarana. Ohatra mahatsiaro anao foana izy ; mahatsiaro foana anao izy. 13. Fotsiny enti-maneho sy manamarika fanasinganan-javatra arahina fanalefaha- kevitra, mitondra tombon-kevitra amin’ny l. Ohatra fahatsiarovana fotsiny no ilainy aminao. 14. Hatrany enti-maneho sy manamarika fitohizan-javatra. Ohatra miroso hatrany ny diantsika. 15. Ihany enti-maneho sy manamarika fanavahana ampahan-javatra tsy mateti- piseho, afaka mitondra tombon-kevitra na amin’ny em na amin’ny l. Ohatra fahavononana ihany no ilaina ; enti-manamarika koa fiafaran-javatra efa nandrasana ela niboraka ihany izy nony ela. 16. Indraindray enti-maneho sy manamarika trangan-javatra tsy mateti-piseho, afaka mitondra tombon-kevitra na amin’ny em na amin’ny l. Ohatra topimaso indraindray no andrasany aminao ; ilainy indraindray ny tambitambinao. 17. Indray enti-maneho sy manamarika fiverenana, na fiherenana, na fitsingerenan- toe-javatra. Ohatra tonga indray ny tonon-taona. 18. Indrindra enti-maneho sy manamarika fanantitranterana fara tampony, afaka mitondra tombon-kevitra na amin’ny em na amin’ny l. Ohatra ianao no tiany indrindra ; misaotra indrindra anao. 19. Intsony enti-maneho sy manamarika tsy fitohizana na fahafoanana tanteraka mihitsy aza ; mirafitra mandrakariva miaraka amin’ny tsy tsy intsony. Ohatra tsy hitako intsony hatramin’izao ; inona inona intsony milaza tsy fahafaha- manaotra. Ohatra inona intsony no azo atao ? ; aiza aiza intsony milaza nenina sy fahadisoam-panantenana. Ohatra aiza intsony no hahitako anao? 20. Kely enti-maneho sy manamarika ny hadirin-javatra be, lehibe, ngeza, goavana, betsaka. Ohatra vary kely no narosony ka tsy ampy ahy ; fahalalam-pomba, enti- miangavy na mangataka am-panajana, azo ampiarahina amin’ny aza fady. Ohatra omeo kely azy ity aza fady 21. Koa 1 enti-mampifanampy sy mampifameno zavatra na toe-javatra roa additif ohatra tonga tao koa ry zareo 22. Koa 2 enti-maneho sy manamarika fanantitranterana miharo fidokafana. Ohatra mianatra koa ianao an ! 23. Kosa enti-mampisaingana zavatra na toe-javatra iray mba hiavaka amin’ny maro mitovy karazana aminy. Ohatra tsara kosa ilay fiara ; hafa kosa iny fihetsiny iny. 24. Lava enti-maneho sy manamarika fitohizan-toe-javatra tsy misy fiafarany. Ohatra mitaraina lava izy fa hoe mahantra.